**SREDSTVIMA JAVNOG INFORMIRANJA**

-SVIMA-

Poreč, 22.4.2024.

**Prvomajska rekreativna Parenzana**

Turistička zajednica grada Poreča u suradnji sa Biciklističkim klubom Poreč, i ove godine za svoje građane i posjetitelje organizira biciklijadu „**Prvomajska rekreativna Parenzana**“.

Ova, već tradicionalna predsezonska sportska manifestacija održat će se **u nedjelju, 28.4.2024. godine** u Baredinama. **Okupljanje i prijava sudionika predviđena je od 9,00 sati, a start biciklijade je u 10,00 sati.**

U ponudi će biti dvije trase, duža staza (30 km) za one iskusnije i kraća staza prilagođena obiteljima s djecom (15 km). Očekivano trajanje duže ture je oko 3 sata, dok one kraće je oko 2 sata.

Voziti će se lokalnim trailovima (šumskim stazicama i djelom po neravnom terenu) te je za sudjelovanje potreban MTB bicikl. Svakako se preporuča nošenje kacige kao i rezervne zračnice. Za mlađe od 15 godina, kaciga je obavezna. Minimalna dob sudionika je 7 godina. Sva djeca ispod 15 moraju biti u pratnji odrasle osobe. Za sve dodatne informacije vezane uz samu biciklijadu mogu se dobiti na e-mail adresi Biciklističkog kluba Poreč [bkporec@gmail.com](mailto:bkporec@gmail.com).

Za sve sudionike, Turistička zajednica grada Poreča će u Baredinama nakon biciklijade osigurati besplatan ručak te obilazak jame i muzeja traktora uz pratnju stručnog vodiča. Za zabavni dio i dobro raspoloženje pobrinuti će se band Baredinesaurusi.

Prijava na biciklijadu je OBAVEZNA, a svi zainteresirani mogu se prijaviti putem [ONLINE PRIJAVNICE](https://docs.google.com/forms/d/e/1FAIpQLSeWUB3OMm7_eImOPAiteSF5IUWjQbG8dHBj-NLTicJFKm_Fsg/viewform) ili na dan biciklijade ispred Jame Baredine.

Detaljnije informacije o biciklijadi dostupne su na web stranicama Turističke zajednice grada Poreča [www.myporec.com](https://www.myporec.com/hr/otkrijte-porec/ne-propustite/920).

Pozivamo sve zaljubljenike u prirodne ljepote i rekreaciju da nam se pridruže na ovogodišnjoj biciklijadi „**Prvomajska rekreativna Parenzana**“. Opremite se i ponesite vedro raspoloženje, pozovite svoje najdraže i pridružite se cjelodnevnoj pustolovini putevima stoljetne Parenzane*.*

TURISTIČKA ZAJEDNICA GRADA POREČA

*Molimo Vas da priopćenje objavite u Vašem mediju.*